|  |
| --- |
| 20. februar 2025 |
| Sagsnr.2025-0066969Dokumentnr.2025-0066969-1SagsbehandlerAnne Liisberg |
|  |

|  |
| --- |
|  |
|     |

# Valby Lokaludvalgs svar på høring af Forslag til Politik for Udsatte Byområder 2025-2035

Valby Lokaludvalg takker for muligheden for at kommentere forslaget, idet vi også meget gerne vil involveres igen, når der foreligger konkrete handleplaner for indsatsen i lokalområdet.

*Generelle kommentarer*

Vi undrer os over, at indsatser i forhold til ensomhed ikke indgår i forslaget. Der er fokus på emnet på alle politiske niveauer, og vi formoder, at det også er en væsentlig problemstilling i udsatte byområder, hvor der er mange borgere uden for arbejdsmarkedet.

Vi gør opmærksom på, at der er en del slåfejl i dokumentet, fx for mange "r" som afslutning på ord og forkert kommatering, som bør rettes.

*Konkrete forslag:*

På side 4 i afsnittet om lav valgdeltagelse må der mangle noget i den sidste sætning i højre spalte under afsnittet "Lav valgdeltagelse". Sætningen giver i hvert fald ikke mening, når den starter med "et valgsted 33,27 %…”

Side 13: Kan der ikke komme navne på kortet over udsatte byområder. Når der hverken er vejnavne eller lokaludvalgsområder tegnet ind, er det meget vanskeligt at se, hvad der ligger i vores område og i de tilgrænsende bydele.

Venlig hilsen

Benjamin Friis, forperson for fagudvalget Børn, Fritidsliv og Sociale emner, Valby Lokaludvalg

Dorte Bloch Olsen, næstforperson for fagudvalget Børn, Fritidsliv og Sociale emner, Valby Lokaludvalg